Title: ประกาศห้ามการแต่งกายไม่สมควร

ประกาศห้ามการแต่งกายไม่สมควร 

ประกาศห้ามการแต่งกายไม่สมควร[๑]

พระเจ้าน้องยาเธอ
กรมหมื่นนเรศรวรฤทธิ์ เสนาบดีกระทรวงนครบาล รับพระบรมราชโองการใส่เกล้าฯ
ทรงพระกรุณาโปรดเกล้าฯ ให้ประกาศให้ทราบทั่วกันว่า

ด้วยบรรดาชายแลหญิง
บางคนแลบางหมู่ประพฤติการแต่งกายไม่สมควร กับทั้งผู้ปกครองเด็กปล่อยให้เด็กเปลือยกายเดินไปมาตามถนนหนทาง
แลตามแม่น้ำลำคลอง หรืออยู่ในบ้านเรือนริมถนนหนทาง หรืออยู่ในบ้านเรือน เรือ แพ
ตามลำแม่น้ำแลลำคลอง บรรดาที่ตำบลทั้งปวงอันเปนที่เปิดเผย
มหาชนสันจรไปมาแลเห็นได้นั้น
หาสมควรจะประพฤติให้เปนที่รำคาญแก่จักษุผู้ที่แลเห็นนั้นได้ ตั้งแต่วันที่ได้ออกประกาศฉบับนี้ล่วงแล้ว
๗ วัน ห้ามไม่ให้ชายแลหญิงผู้แต่งกายไม่สมควร แลห้ามไม่ให้ผู้ปกครองเด็ก
หรือผู้อุ้มเด็กปล่อยให้เด็กเปลือยกายเดินไปมา หรืออยู่ในที่บ้านเรือน เรือ แพ
ในตำบลที่เปิดเผยทั้งปวงซึ่งได้กล่าวระบุมาแล้วนั้นเปนอันขาด

คำที่ว่าแต่งกายไม่สมควรนั้น
คือ ผู้ใหญ่ชายนุ่งผ้าหยักรั้งไม่ปกเข่าหนึ่ง นุ่งกางเกงขาสั้นหนึ่ง
(เว้นแต่ผลัดผ้าอาบน้ำชั่วขณะหนึ่ง หรือคนทำงานโยธา ละเมื่อละคราว)
หญิงเปลือยอกหนึ่ง ห่มผ้าไม่ปิดบังอกให้เรียบร้อยหนึ่ง เด็ก ไม่มีผ้าหรือเสื้อยาว
หรือกางเกงอย่างใดอย่างหนึ่งหุ้มห่อกายหนึ่ง ดังนี้ ต้องห้ามตามพระราชบัญญัติ
ถ้าผู้ใดผู้หนึ่งขืนแต่งกายไม่สมควร
หรือปล่อยให้เด็กเปลือยกายล่วงเลมิดประกาศนี้
ให้เจ้าพนักงานกรมกองตระเวนจับส่งศาลพิจารณาลงโทษปรับไม่เกินคราวละ ๑๐ บาท
ถ้าผู้ทำผิดเปนเด็กอายุต่ำกว่า
๑๕ ปี ลงไป บิดา มารดา หรือผู้ปกครองเด็กนั้นต้องรับโทษแทน

ประกาศ มา ณ
วันอาทิตย์ที่ ๒๒ มกราคม รัตนโกสินทร์ ศก ๑๑๗ เปนวันที่ ๑๑๐๓๐ ในรัชกาลปัตยุบันนี้

สุกัญญา/พิมพ์
๒๓
มีนาคม ๒๕๕๓
นฤดล/ตรวจ
๒๒
ธันวาคม ๒๕๕๓

[๑]
ราชกิจจานุเบกษา เล่ม ๑๕/-/หน้า ๔๖๖/-